Adidas
Adidas je njemačka multinacionalna kompanija koja dizajnira i proizvodi sportsku obuću, odjeću i pribor. Sjedište kompanije je u Herzogenaurachu. Najveći je proizvođač sportske opreme u Evropi i drugi najveći na svijetu, nakon Nike. Kompanija je osnovana 1949. godine od strane Adolfa Dasslera, nakon što je došlo do porodične svađe unutar kompanije Gebrüder Dassler Schuhfabrik između njega i njegovog starijeg brata Rudolfa. Rudolf je ranije osnovao kompaniju Puma, koja je ubrzo postala poslovni rival Adidasu. Obe kompanije, Adidas i Puma, su zadržale svoja sjedišta u Herzogenaurachu sve do danas.